MUNICIPIUL CRAIOVA

CONSILIUL LOCAL AL  MUNICIPIULUI CRAIOVA
        HOTĂRÂREA NR. 148
privind acordarea din bugetul local al Municipiului Craiova, a unui premiu, fiecărei persoane care împlineşte vârsta de 100 de ani

Consiliul Local al Municipiului Craiova, întrunit în şedinţa ordinară din data de 28.04.2016;

Având în vedere raportul nr.72936/2016 întocmit de Direcţia Administraţie Publică şi Asistenţă  Socială prin care se propune acordarea din bugetul local al Municipiului Craiova, a unui premiu, fiecărei persoane care împlineşte vârsta de 100 de ani; 
În conformitate cu prevederile Legii nr.292/2011 privind asistenţa socială, Legii nr.17/2000 privind asistenţa socială a persoanelor vârstnice, republicată, cu modificările şi completările ulterioare, şi Legii nr.273/2006 privind finanţele publice locale;

 
 În temeiul art.36, alin.2 lit.d coroborat cu alin.6, lit.a, pct.1 şi 2, art.45, alin.2, lit.a,  art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă  acordarea, din bugetul local al Municipiului Craiova, a unui premiu în valoare netă de 1000 lei, pentru fiecare persoană care împlineşte vârsta de 100 de ani şi are domiciliul în municipiul Craiova. 

Art.2. Premiul se va acorda pe baza Dispoziţiei emise de Primarul Municipiului Craiova, la solicitarea persoanei care îndeplineşte condiţiile prevăzute la art.1 din prezenta hotărâre.
  Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Administraţie Publică şi Asistenţă  Socială şi Direcţia Economico-Financiară vor aduce la îndeplinire prevederile prezentei hotărâri.

